นายกรัฐมนตรีให้โอวาทเด็กเยาวชนดีเด่น นำชื่อเสียงมาสู่ประเทศชาติ ขอทุกคนมีความรู้คู่คุณธรรมเข้าใจหลักสิทธิและหน้าที่ ให้รู้คุณแผ่นดินขออย่าทำลาย
นายกรัฐมนตรีให้โอวาทเด็กเยาวชนดีเด่น นำชื่อเสียงมาสู่ประเทศชาติ ขอทุกคนมีความรู้คู่คุณธรรมเข้าใจหลักสิทธิและหน้าที่ ให้รู้คุณแผ่นดินขออย่าทำลายพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวให้โอวาทแก่เด็กและเยาวชนดีเด่น เด็กและเยาวชนที่นำชื่อเสียงมาสู่ประเทศชาติ ณ ตึกสันติไมตรี (หลังนอก) ทำเนียบรัฐบาล ว่า รัฐบาลให้ความสำคัญกับเด็กและเยาวชนที่ถือเป็นกำลังสำคัญของชาติ ที่ต้องได้รับการพัฒนาท่ามกลางยุคที่เทคโนโลยีต่างๆ รุดหน้าอย่างรวดเร็ว ที่สำคัญต้องส่งเสริมให้เด็กมีความพร้อม มีความรู้ควบคู่กับคุณธรรม โดยขอให้เด็กไทยเอาใจใส่การเรียนให้รู้จักจัดสรรเวลาและรู้รักสามัคคี เข้าใจคำว่าหน้าที่และสิทธิเสรีภาพทั้งนี้หากช่วยกันทำให้บ้านเมืองมีความสงบสุขก็ทำให้สร้างมูลค่าเพิ่มกับประเทศได้ แต่หากมีแต่ความขัดแย้งก็เดินต่อไปไม่ได้ รัฐบาลในวันนี้มาจากพรรคการเมืองหลายพรรคการเมือง ก็จะต้องทำงานเพื่อทุกกลุ่ม ทุกฝ่าย ไม่ใช่เพื่อกลุ่มใดกลุ่มหนึ่ง ความก้าวหน้าทางเทคโนโลยีและข่าวสารต่างๆ ถูกเผยแพร่อย่างรวดเร็ว จึงต้องมีภูมิคุ้มกันในการอ่านและโพสต์ต่างๆ เพราะบางโพสต์อาจสร้างความไม่เข้าใจ บิดเบือน สับสน อลหม่านนายกรัฐมนตรี กล่าวว่า แผ่นดินนี้เป็นแผ่นดินที่มีความสุข ทุกคนต้องเรียนรู้และเคารพกฎหมายจึงจะทำให้บ้านเมืองไม่วุ่นวาย ไม่เกิดผลกระทบซึ่งกันและกัน แต่หากใช้กฎหมายเพื่อตัวเองมากเกินไปก็จะเกิดความยุ่งเหยิง ดังนั้น ทุกคนต้องช่วยกันรักและสามัคคีกันให้ได้ ทำให้ประเทศมีความรัก มีความสงบสันติ พร้อมอยากเตือนให้เด็กระลึกอยู่เสมอว่าเราเกิดในผืนแผ่นดินไทยจะลืมสิ่งที่บรรพบุรุษเสียสละไม่ได้ ขออย่าทำลายผืนแผ่นดินที่มีค่านี้